open-index/open-wikipedia-markdown huggingface dataset:
Anna Girò

**Anna Girò** (ca. 1710/1711 – ?) var en italiensk mezzosopran av fransk opphav, kjent for sitt samarbeid med komponisten Antonio Vivaldi.

## Liv og karriere
Giròs far var en fransk barbér og parykkmaker som hadde slått seg ned i Mantova. 

Hun begynte å studere med Vivaldi rundt 1720 og scenedebuterte i Treviso høsten 1723, i Venezia 1724 i Tomaso Albinonis *Laodice*. Den første opptreden i en Vivaldi-operaen var som Eudamia i *[[Dorilla in Tempe]]* (1726).

Vivaldi skrev flere operaroller for Girò.  De samarbeidet i flere år og foretok mange reiser sammen, så både deres samtidige og musikkhistorikere har spekulert rundt forholdet deres, men Vivaldi selv hevdet alltid hardnakket at samarbeidet var rent kunstnerisk.

Girò var *[[Primadonna|prima donna]]* under drøyt ti operaoppføringer. Karrieren fortsatte fram til 1748, da hun opptrådte under karnevalet i Piacenza. Deretter giftet hun seg med grev Antonio Maria Zanardi Landi og trakk seg tilbake fra scenen.

## Referanser


## Litteratur
* Vivaldi's Muse, Sarah Bruce Kelly, Bel Canto Press 2011, ISBN 978-0-9836304-0-1
* The Red Priest's Annina, Sarah Bruce Kelly, Bel Canto Press 2009, ISBN 978-0-578-02565-0
ESPN Deportes

**ESPN Deportes** (spansk uttale: ) er en spanskspråklig sports-tv-kanal. Den tilhører det USA-baserte mediekonsernet ESPN. ESPN Deportes har studioer i Los Angeles, Bristol (Connecticut) og Mexico by. Kanalen er tilgjengelig i de fleste landa i Latin-Amerika, samt USA. Den ble etablert i 2004 og har i dag tre underkanaler: ESPN, ESPN 2 og ESPN 3.

## Eksterne lenker
*
Skjørdøla

**Skjørdøla** er en sideelv fra nord til Driva i Oppdal kommune i Trøndelag fylke.

## Beskrivelse
### Geografi

Elva er 9,1 km lang, drenerer et nedbørsfelt på 16,6 km² og har sitt utspring i Botnen mellom Blåøret, 1 605 moh. og Finnpiggan, 1 532 moh. (den høyeste). Skjørdøla flyter først 1,3&nbsp;km sørøstover gjennom et relativt slakt hellende (5 %) fjellområde men resten av ferden går i fosser og stryk gjennom Ådalen, et trangt dalsøkk hvor den vender sørvest. Fremst i Ådalen flater terrenget noe ut og elva får en mindre vill karakter etter at den passerer Rv70. Skjørdøla renner ut i Driva ved Prestmoen ca. 2,8&nbsp;km vest for veikrysset E6 – Rv70.

### Landskap
Skjørdøla kommer fra den østlige delen av Trollheimen som er den mest avrundede delen av fjellmassivet. Det høyereliggende landskapet rundt elven består av fjellområder vekslende mellom runde topper, koller og dalbotner. De første 1,3 kilometrene er høydeforskjellen i overkant av 80 m. Fra høyereliggende område ned til dalen faller elva 600 m med fosser og stryk. Siste 1,3&nbsp;km faller elven bare 140 m.

## Referanser


## Eksterne lenker
*
Ceratonia oreothauma

***Ceratonia oreothauma*** er et eviggrønt treslag i erteblomstfamilien.

Denne arten ble ikke beskrevet før i 1980 og er den eneste nære slektningen til johannesbrødtreet (*Ceratonia siliqua*), som vokser i middelhavsområdet. *Ceratonia oreothauma* vokser svært spredt i ørkenområder, og ulike underarter er funnet både i Somalia og Oman.

## Kilder
* 
* Catalogue of Life – ''Ceratonia oreothauma'' Besøkt 28. september 2014.

## Eksterne lenker
*
Dennis Kimetto

**Dennis Kipruto Kimetto** eller **Dennis Kipruto Koech** (født 22. januar 1984) er en kenyansk langdistanseløper som konkurrerer i landeveisløp. Han innehar verdensrekorden på både maraton og 25&nbsp;km landevei. Verdensrekorden på maraton satte han 28. september 2014 da han vant Berlin Marathon.

Kimetto vant både Chicago Marathon og Tokyo Marathon i 2013.

## Eksterne lenker
* 
*  Profil hos AllAthletics
Liste over nasjonalparker i Etiopia

**Liste over nasjonalparker i Etiopia** er en oversikt over nasjonalparker (*national park*) og viltreservater (*wildlife sanctuary / reserve*) i Etiopia. Nasjonalparkene og viltreservatene administreres av det statlige *Ethiopian Wildlife Conservation Authority* (EWCA) som ble etablert i 2008. Etiopias nasjonalparker og viltreservater er utsatt for et vedvarende press fra mennesker. Det er mange bosetninger i og rundt parkene - både lovlige og ulovlige. Husdyrhold (nedbeiting), jordbruk (vanning) og vedhogst skader leveområdene både for de ville dyreartene og vegetasjonen. Etiopia sluttet seg til konvensjonen om handel med truede dyrearter (CITES) i 1994. Landet har ikke ratifisert Ramsar-konvensjonen (pr. 2014), selv om landet har våtmarksområder som kvalifiserer til vern i henhold til konvensjonen. Etiopiske naturvernmyndigheter samarbeider med UNDP (FNs utviklingsprogram) og en rekke ikke-statlige organisasjoner - både etiopiske og utenlandske.

Også plantelivet i Etiopia nyter godt av økt fokus på naturvern og opprettelsen av reservater og nasjonalparker. Noen av verdens siste viltvoksende bestander av den truede kaffeplanten coffea arabica fikk i 2010 beskyttelse i fredningsområdet *Yayu Coffee Forest Biosphere Reserve* sørvest i landet. Også i den vernede fjell-regnskogen i *Kafa Biosphere Reserve* finnes arten coffea arabica sammen med andre truede plantearter som er stedegne for Etiopia. 

## Historie
Det tidligste initiativet for å verne dyrelivet i Etiopia ble tatt av keiser Menelik II i 1908 da han forbød elefantjegere å felle ungdyr. I 1944 utstedte regjeringen en proklamasjon (nr. 61/1944) om at dyrelivet i landet skulle beskyttes. I 1964 var en delegasjon fra UNESCO i Etiopia. De anbefalte at det ble opprettet et eget statlig organ som skulle befatte seg med vern av truede arter. *Ethiopian wildlife conservation organization* (EWCO) ble stiftet i 1965, og var sentral i opprettelsen av Awash og Simien nasjonalparker i 1966. EWCOs ansvarsområde ble overført til landbruksdepartementet i 2003. I 2008 ble dagens *Ethiopian Wildlife Conservation Authority* (EWCA) opprettet.

## Fotnoter



## Referanser


## Kilder
*Ethiopian Wildlife Conservation Authority: Parks & sanctuaries Besøkt 26. september 2014
Abebe Aregai

**Abebe Aregai** (født 18. august 1903, død 17. desember 1960 i Addis Abeba) var et etiopisk ''ras'', militær leder under den italienske okkupasjonen da han ledet en motstandgruppe i det sentrale Etiopia. 

Han ble 27. september 1957 statsminister i Etiopia, men drept under et kuppforsøk i 1960. Kuppmakerne tok kontroll over hovedstaden Addis Abeba og en rekke framstående politikere ble tatt som gisler. *Ras* Abebe satt sammen med tre andre, og da resten av de militære styrkene forble lojale til keiser Haile Selassie og slo ned kuppforsøket, ble mange av gislene, herunder *Ras* Abebe drept av maskingevær-ild da hæren stormet Genetta Leul-palasset 17. desember.

## Referanser
Yngve Johansson

**Yngve Johansson** er en svensk tidligere fotballspiller. Johansson, som var spiss, spilte 25 kamper og scoret 13 for Malmö FF fra 1950 til 1952.

## Meritter
*Allsvenskan: 1950/51
*Svenska Cupen: 1951

## Referanser


## Litteratur
*
Caspar Pauckstadt

**Caspar Pauckstadt** (født 14. august 1964) er en svensk tidligere fotballspiller og fotballtrener. Pauckstadt, som var midtbanespiller, har spilt for Malmö FF i Allsvenskan, samt for kypriotiske Enosis Neon Paralimni og sveitsiske Yverdon-Sport. Pauckstadt har også spilt U21-landslagsfotball.

Pauckstadt har også forsøkt seg som trener, og var Höllvikens GIFs hovedtrener fra 2003 til 2005 før han ble erstattet.

## Referanser


## Litteratur
*
Living for the City

**«Living for the City»** er en sang skrevet av Stevie Wonder som ble spilt inn og gitt ut på albumet *Innervisions* med Stevie Wonder i 1973. Sangen ble også gitt ut på singel senere samme år.

Ike & Tina Turner spilte den inn og ga den ut på albumet *[[Sweet Rhode Island Red (album)|Sweet Rhode Island Red]]* i 1974.
Heaven Help Us All

**«Heaven Help Us All»** er en sang skrevet av Ron Miller som ble spilt inn og gitt ut på albumet *Signed, Sealed & Delivered* med Stevie Wonder i 1970. Sangen ble gitt ut på singel senere samme år.

Ike & Tina Turner spilte den inn og ga den ut på albumet *[[Let Me Touch Your Mind (album)|Let Me Touch Your Mind]]* i 1972.

## Eksterne lenker
*
Slaget om Gondar

**Slaget om Gondar** ble utkjempet 13.-27. november 1941 som en del av felttoget i Øst-Afrika under andre verdenskrig. Gondar var det siste italienske holdepunktet i Italiensk Øst-Afrika. Det italienske nederlaget innebar at kolonien i Øst-Afrika gikk tapt.

## Bakgrunn
Etter det italienske nederlaget i slaget om Keren 1. april og Addis Abeba kom under britisk kontroll 23. mai, hadde de italienske styrkene trukket seg tilbake til tre sentrale støttepunkter: fjellet Amba Alagi i nord, og byene Jimma i vest og Gondar i nord. Amba Alagi felt i mai og Jimma falt i juli.

## Opptakt
13. november angrep en blandet styrke fra det britiske 2. Afrikadivisjon under ledelse av generalmajor Charles Fowkes, støttet av etiopiske irregulære styrker, på en viktig italiensk defensiv posisjon i Kulkaber og ble slått tilbake. Et nytt angrep 21. november fra flere ulike hold ble holdt tilbake fram til ettermiddagen, da de italienske enhetene begynte å overgi seg. I det siste angrepet hadde britene og etiopierne et tap på 206.  italienere og etiopiske støttespillere ble tatt som krigsfanger.

## Kamphandlingene
### Fjellpassene
To fjellpass med oversikt over byen var under italiensk kontroll og forsvart av to brigader. Denne styrken ble omringet og tvunget til å kapitulere da den gikk tom for forsyninger.

### Gondar by
Så snart de allierte hadde sikret seg fjellpassene, tok de kontroll over høydene som ga utsyn over byen. Den italienske garnisonen under ledelse av general Nasi i selve byen ble angrepet 27. november og måtte kapitulere etter av et kenyansk regiment av panserkjøretøy hadde slått seg gjennom utkanten av byen.

## Referanser


## Eksterne lenker
* Slaget om Gondar: beskrivelse og kart 
* Beskrivelse av slaget hos Carabinieri
Ilja Davidenok

**Ilja Davidenok** (født 19. april 1992 i  Almaty) er en kasakhstansk landeveissyklist. Han sykler for det profesjonelle WorldTour-laget Pro Team Asatana, som han ble profesjonell for før 2015-sesongen.

## Meritter

;2011
2. etappe, Vuelta a la Independencia Nacional
;2014
: Nasjonal mester på ladevei
:Sammenlagt og 10. etappe, Tour of Qinghai Lake
:4. etappe, Tour de l'Avenir

## Referanser


## Eksterne lenker
* 
*
Stanislaw Drahun

**Stanislaw Eduardavitsj Drahun**, belarusisk Станіслаў Эдуардавіч Драгун (født 4. juni 1988) er en belarusisk fotballspiller som spiller for den belarusiske fotballklubben FK BATE Borisov.

Under Sommer-OL 2012 i London deltok han for landet sitt der laget hans ble utslått i kvartfinalen.

## Referanser


## Eksterne lenker
*
Dzmitryj Baha

**Dzmitryj Anatoljevitsj Baha** (belarusisk: Дзмітрый Анатолевіч Бага; født 4. januar 1990) er en belarusisk fotballspiller som spiller for fotballklubben BATE Borisov.

Under Sommer-OL 2012 i London deltok han for landet sitt der laget hans ble utslått i gruppespillet.

## Referanser


## Eksterne lenker
*
Mesterringen

**Mesterringen** er en skole-/fagring for håndverksmestre i Norge, introdusert i 1988.

Ringen kan kun kjøpes og brukes av håndverkere i Norge som er mester, dvs de som har mesterbrev og har betalt kontingent til Mesterbrevnemnda. Kjøp og bruk av ring er frivillig.  I motsetning til andre skole- og fagringer så er det ikke fastsatt en spesiell finger ringen helst skal bæres på.

## Utforming
Ringen er laget i 14 karat gull (585/1000), og finnes i to utgaver. I begge utgavene er eierens mesternummer gravert inn.
* Den første utgaven er *herrering* med tre felter; i senter et ovalt gullfelt med plass for eierens intitaler og på hver side et blått emaljert felt med mestermerket.
* Den andre utgaven er en tynnere ring med et blått, emaljert mestermerke på toppen av ringen

Ringen er produsert av Gullsmedmester Sigmund Espeland.

## Referanser
Drift Away (sang)

***Drift Away*** er en sang skrevet av Mentor Williams og den ble spilt inn og gitt ut på albumet *Reunion* av John Henry Kurtz i 1972.

Ike & Tina Turner spilte den inn og ga den ut på albumet *[[Nutbush City Limits (album)|Nutbush City Limits]]* i 1973.
Andrej Sjtsjarbakow

**Andrej Anatoljevitsj Sjtsjarbakow**, belarusisk Андрэй Анатолевіч Шчарбакоў (født 31. januar 1991 i Vitsiebsk, død 17. desember 2018 i Talachyn) var en belarusisk fotballspiller.

Under Sommer-OL 2012 i London deltok han for landet sitt der laget hans ble utslått i gruppespillet. 

Han døde den 17. desember 2018 etter en bilulykke.

## Referanser

## Eksterne lenker
*
GSP Stadium

**GSP Stadium** (*gresk: Στάδιο Γυμναστικός Σύλλογος «Τα Παγκύπρια»*) er et fotballstadion i Nikosia på Kypros.

## Referanser


## Eksterne lenker
*
Harold Lowe

**Harold Godfrey Lowe** (RNR, født 21. november 1882 død 12. mai 1944) var femtestyrmann ombord på passasjerskipet RMS «Titanic» da det forliste i Atlanterhavet i april 1912, og tjenestegjorde under første verdenskrig som offiser. Sammen med andrestyrmann Charles Lightoller, fjerdestyrmann Joseph Boxhall og tredjestyrmann Herbert Pitman, var de de eneste overlevende styrmennene fra «Titanic». Lowe selv ble reddet i livbåt 14. Den tidligere styrmannen døde i mai 1944 som følge av for høyt blodtrykk.

I James Camerons film *[[Titanic (1997)|Titanic]]* fra 1997 blir Harold Lowe spilt av Ioan Gruffudd.

## Referanser


## Kilder
* 

## Eksterne lenker
*
Holzførster

**Holzførster** var tittelen på en embetsmann i det statlige skogvesenet i Norge. Etter opprettelsen av det første generalforstamtet i 1739 ble det ansatt 24 holzførstere i Norge til å føre kontroll med skognæringen. Det første generalforstamtet ble nedlagt i 1746, bl.a. på grunn av uklare kompetanseforhold mellom den ordinære amtsforvaltning og forstamtets representanter. I 1760 ble det opprettet et nytt generalforstamt, og igjen ansatt rundt 30 holzførstere rundt om i landet. Samarbeidet med den sivile amtsforvaltningen var nå bedre utbygget, og forstamtet fikk utstrakt domsmyndighet. Forstamtet ble nedlagt i 1771, trolig av økonomiske årsaker, men de allerede utnevnte holzførsterne fortsatte i sine stillinger, og inngikk deretter i den regulære amtsforvaltningen, sidestilt med fogdene og underlagt amtmennene.

## Litteratur
**Skogsvæsenets Historie*, 1909
Dejan Pavlovic

**Dejan Pavlovic** (født 23. januar 1971) er en svensk tidligere fotballspiller. Pavlovic, som var spiss, har spilt for flere svenske klubber, blant disse Helsingborgs IF og Malmö FF. Pavlovic har også spilt for norske Bryne Fotballklubb i Tippeligaen.

## Referanser


## Litteratur
* 

## Eksterne lenker
*
Charles Lightoller

**Charles Herbert Lightoller** (RNR, født , død ) var andrestyrmann ombord på passasjerskipet RMS «Titanic» da det forliste i Atlanterhavet i april 1912, og i tillegg den høyeste offiseren som overlevde. Han har også deltatt i både første og andre verdenskrig som britisk offiser.

## RMS «Titanic»

Charles Lightoller og kollega William McMaster Murdoch hadde ansvaret for låringen av livbåtene; Lightoller hadde ansvaret for de på babord side. Han hadde tolket protokollen «kvinner og barn først» bokstavelig som «*kun* kvinner og barn». Dermed ble flere båter låret ned med ledige plasser om det ikke var flere kvinner og barn til stede. Han har senere forklart at han fryktet at livbåtene ikke ville tåle mer enn rundt førti personer, og fylte dem dermed med et antall personer han mente var forsvarlig.

Lightoller var blant de som hevdet at «Titanic» forliste intakt, uten å brekke i to, som andre hevdet. I 1985, da vraket ble funnet av Robert D. Ballard, ble det fast slått at skipet faktisk brakk i to, og at Lightollers teori var feil.

## Referanser


## Kilder
* 

## Eksterne lenker
* 
*
Xavier Hochstrasser

**Xavier Hochstrasser** (født 1988) er en sveitsisk fotballspiller som spiller for fotballklubben Luzern.

Under Sommer-OL 2012 i London deltok han for landet sitt der laget hans ble utslått i gruppespillet.

## Referanser


## Eksterne lenker
*
UCI WorldTour 2015

**UCI WorldTour 2015** var den femte utgaven av UCI WorldTour. Den inneholdt 27 endags- og etapperitt i Europa, Australia og Canada. Tour of Beijing er fra 2015 lagt ned og dermed ikke med i UCI World Tour.
 
I januar 2015 publiserte UCI nye rankingregler, der WorldTour-rankingen for syklister eller nasjoner skulle erstattes av UCI World Classification. Kort tid senere ble disse endringene omgjort etter protester fra lagene.
 
## Ritt

## Lag
### UCI WorldTeam

Lagene som er registrert som WorldTeam har rett og plikt til å delta i alle WorldTour-ritt. 17 lag fikk tildelt WorldTeam-lisens for 2015-sesongen. Alle som hadde WorldTeam-lisens i 2014 fikk fornyet lisens, med unntak av Europcar. Astana sto også lenge i fare for å bli fratatt lisensen på grunn av flere forhold, blant annet flere dopingsaker. Først 23. april 2015 ble det klart at Astana likevel fikk beholde lisensen, på betingelse av at laget ble underlagt streng kontroll

### UCI Profesjonelle kontinentallag
I tillegg til WorldTeam kan arrangørene invitere (vanligvis 2-8) profesjonelle kontinentallag. 

## Ranking

### Poengberegning
Det gis poeng for sammenlagtplassering og plassering på enkeltetapper. Lagene og nasjonene rangeres basert på poengene til deres fem beste ryttere. Kun ryttere på WorldTour-nivå kan ta poeng. For Norges del gjelder dette seks ryttere i . Nasjonsrankingen  utgjør grunnlag for utregning av hvor mange ryttere hvert land kan stille til start i Sykkel-VM.

### Individuelt

Ryttere med lik poengsum rangeres først etter antall seire i WorldTour-ritt, deretter antall andreplasser, tredjeplasser, osv.

* 214 ryttere har opptjent WorldTour-poeng.

### Nasjoner

### Lag

## Referanser

   
   
   
    
   
   
   
   
   
   
   
   
   


## Eksterne lenker
*
Italia under EM i friidrett 2006

Italia deltok utøvere under EM i friidrett 2006 som ble arrangert 7.&ndash;13. august 2006 i Göteborg. Utøvere fra Italia tok tre medaljer under mesterskapet.

## Medaljevinnere

## Referanser


## Eksterne lenker
* 
* Offisielt nettsted Göteborg 2006
* European Athletic Association
Italia under EM i friidrett 2002

Italia deltok med 94 utøvere under EM i friidrett 2002 som ble arrangert 6.&ndash;11. august 2002 i München. Utøvere fra Italia tok tre medaljer under mesterskapet.

## Medaljevinnere

## Eksterne lenker
* 
* European Athletic Association
Amir Abrashi

**Amir Malush Abrashi** (født 1990) er en sveitsiskfødt albansk fotballspiller som spiller for .

## Landslaget
Under Sommer-OL 2012 i London deltok han for Sveits der de ble utslått i gruppespillet.

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Sleiverud

**Sleiverud** er et boligområde i Bærum kommune. Sleiverud er en del av Bærums Verk, som til sammen har over 2000 boliger. 

Området består av cirka 70 boliger og tre kommunale bygg. Nederst på Sleiverud ligger Sleiverud Barnehage,                                                                         som ble bygget til boligutstillingen «Bygg for fremtiden» i 1987.                                                                                                                                    Bussholdeplassen på Sleiverud har vanlig rutebuss og ekspressbuss til/fra Oslo,                                                                                                                            og ligger få minutter unna boligområdet. Området består av tradisjonelle eneboliger, rekkehus og blokker.

Navnet *Sleiverud* kommer fra en husmannsplass som lå under gården Eine. Husmannen arbeidet på Værket. 

## Referanser
Omar Gaber

**Omar Mahmoud Gaber** (født 30. januar 1992) er en egyptisk fotballspiller som spiller for Pyramids FC.

## Landslaget
Under Sommer-OL 2012 i London deltok han for landet sitt der laget hans ble utslått i kvartfinalen.

3. september 2011 fikk han sin første landskamp for  mot Sierra Leone.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Ahmed Magdi

**Ahmed Magdi** (født 9. desember 1989) er en egyptisk fotballspiller som spiller for fotballklubben Smouha.

I Sommer-OL 2012 i London deltok han for landet sitt der laget ble utslått i kvartfinalen.

## Referanser


## Eksterne lenker
*
Kobanî

**Kobanî**, eller **Kobane**, offisielt navn **Ayn al-Arab** (arabisk: كوباني ،) er en by nord i Syria i guvernementet Aleppo. Ifølge Syrisk statistisk sentralbyrå (CBS) hadde Ayn al-Arab et folketall på 44&nbsp;821 i 2004. Innbyggerne i Ayn al-Arab er nå for det meste kurdere. Embedsfolk og politi kommer derimot fra andre deler av Syria. Frem til 1970-årene bodde det også en god del  armenske familier der, men de er senere reist til større byer som Aleppo eller til Armenia.

## Historie
Ayn al-Arab begynte som en stasjon bygd i 1912 ved Bagdadbanen. Armenere som flyktet fra folkemordet i Anatolia grunnla en landsby ved togstasjonen i 1915, og ikke lenge etter kom det også kurdere tilflyttende. Etter demarkasjonen av grensen mellom Syria og Tyrkia langs jernbanelinjen i 1921, ble en mindre del av den opprinnelige by liggende på tyrkisk side. 

Byen ligger altså kloss inntil den syrisk-tyrkiske grense og midt i mot den tyrkiske by Suruç i provinsen Şanlıurfa. Ayn al-Arab ligger 160km nordøst for Aleppo og 30km øst for elven Eufrat.

Større kurdiske eşirets her er Berazan og Kêtikan. Kjente i disse stammene var f.&nbsp;eks. Bozan Beg, hans nevø Şahin Şahin (begge politikere), og kunstnerne og forfatterne Mişoyê Bekebûrê, Polat Can og Jan Dost, og politikeren Salih Muslim.

## Slaget om Kobane
I september 2014 gikk den islamistiske opprørsgruppa ISIL til angrep på   Kobane (Ayn al-Arab). I løpet av få dager var landsbygda erobret og ISIL trengte inn i selve byen Kobane. Hundretusener sivile flyktet over grensa til Tyrkia.

De kurdiske makthaverne i byen, partietPYD som er alliert med PKK  i Tyrkia], ba om internasjonal hjelp. Tyrkiske stridsvogner ble plassert langs grensa, men greip ikke inn i kampene. Den tyrkiske presidenten, Recep Tayyip Erdoğan, uttalte  at Tyrkia ikke  ville gripe inn i en kamp mellom to terroristgrupper. Imidlertid valgte USA og Frankrike å sette inn flyvåpen, først ved å slippe forsyninger til byens forsvarere.  Deretter fulgte ei  lang rekke  flyangrep på  ISILs stillinger, som gjorde det mulig for de kurdiske geriljastyrkene  å holde stand gjennom harde gatekamper, ofte fra hus til hus.  I slutten av november fikk PYD dessuten støtte av kurdiske peshmerga-styrker fra  den kurdiske regionen i Irak, som i en overraskende utvikling fikk tillatelse il å passere gjennom tyrkisk område. 

I januar 2015 ble det klart at ISIL var på retrett for de kurdiske styrkene, og i februar erklærte PYD at byen Kobane var befridd for jihadister. I dagene som fulgte  rykket de kurdiske styrkene også inn i landsbyene omkring byen.

## Referanser
Kenema

**Kenema** er en by i østlige Sierra Leone. Kenema er hovedstad i den østlige provinsen, og er landets tredje største by. Kenema er et regionalt økonomisk og finansielt sentrum i østre del av landet. Blant de viktigere økonomiske virksomheter i byen må nevnes handelen med diamanter. Den har vært viktig siden diamantgruvedriften tok til i 1931.

I byen finnes universitetet Eastern Polytechnic. 

Befolkningen er etnisk svært sammensatt, men flertallet er mende.

## Referanser


## Eksterne lenker
*
Tim Payne (fotballspiller)

**Tim Payne** (født 10. januar 1994) er en newzealandsk fotballspiller.

Under Sommer-OL 2012 i London deltok han for landet sitt der laget hans ble utslått i gruppespillet.

## Referanser


## Eksterne lenker
*
Johnny Hansen

**Johnny Hansen** (født 1962) er tidligere leder for Norsk Sjømannsforbund. Han ble valgt til forbundsleder på landsmøtet 2014, gjenvalgt 2018 men stilte ikke til gjenvalg i 2022. Han ble ansatt i forbundet i 1997. Han ble valgt på landsmøtet i 2006 til nestleder, med tiltredelse oktober 2007.

Han har fartstid fra både fiske og innenriksfart, og erfaring som lokal tillitsvalgt. Han møtte som varamedlem i forbundsstyret i perioden 1994–1998.

## Referanser


## Eksterne lenker
* Norsk Sjømannsforbund
* Dagbladet. Smith o'hoi
Ontake

**Ontake** (御嶽山; Ontake-san) er en vulkan på øya Honshū i Japan. Vulkanen ligger på grensen mellom prefekturene Nagano og Gifu. Det er 3067 meter høyt. Det siste utbruddet skjedde den 27. september 2014. Da døde 58 mennesker og per januar 2017 var fem fortsatt savnet.

## Referanser
Stafett-NM på skøyter junior 1991

**Stafett-NM på skøyter junior 1991** ble avholdt på Savalen kunstisbane, Savalen i Tynset 24. februar 1991.Teknisk arrangør var Savalen Sportsklubb.

Norgesmestere for damer ble Sportsklubben Ceres som stilte med Trude Nielsen, Linda Olsen og Elin Solberg på laget, og for herrer ble det Stavanger Skøyteklubb som stilte med Kjetil Hundhammer, Ole Langeland og Ole Morten Mellemstrand på laget.

## Damer junior

## Herrer junior

## Kilder
*Medaljevinnere i norske mesterskap på skøyter – Kvinner Junior, Stafett (se side 14) 
*Medaljevinnere i norske mesterskap på skøyter – Menn Junior, Stafett (se side 17 og 18) 
*
*
*Arrangører av Norske Mesterskap gjennom tidene – Junior-NM stafett (arrangert 1987-1992)
Sinkhvitt

**Sinkhvitt** eller *sinkoksid* (ZnO) er et hvitt fargestoff brukt til maling og som legemiddel i salve for hudsykdommer. Sinkhvitt var kjent som pigment og legemiddel siden antikken, men var ikke lett å rive i linolje. Dette problemet ble løst i 1830-årene ved bedre metoder for fremstilling. Oljemaling md sinkhvitt ble fra 1845 produsert i større skala av firmaet *LeClaire* i Paris. Etter 1850 ble sinkhvitt fremstilt over hele Europa og fortrengte etterhvert  pigmentet blyhvitt.

Sinkhvitt hadde flere fordeler fremfor blyhivtt. Det var billig og ikke giftig, og det påvirkes ikke av sollys og svertes ikke i svovelholdig luft. Den rene hvite fargen gjør det egnet til blanding med andre farger. Brukt alene som pigment til hvit oljemaling danner det imidlertid en hard og sprø hinne som krakelerer, siden det reagerer kjemisk med oljen og danner såpe. Men denne egenskapen gjør sinkhvitt verdifull som tilsetning til senttørkende malinger med pigmenter som oker og jernoksid. Sinkhvitt alene har ikke særlig god dekkevne. Denne ulempen ble i nyere tid eliminert ved blanding med titanhvitt som er basert på titandioksid.

## Referanser


## Eksterne lenker
*
Hyalonthophagus

***Hyalonthophagus*** er en underslekt av biller som hører til den artsrike slekten *[[Onthophagus]]* i familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda.

## Utseende
Små, blanke, metallisk fargede skarabider, hannene er uten horn.

## Levevis
Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.

## Utbredelse

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** slektsgruppen Onthophagini
******* slekten gjødselgravere, *[[Onthophagus]]* Latreille, 1802
******** Underslekten *Hyalonthophagus* Palestrini & Giacone, 1988
********* *[[Onthophagus (Hyalonthophagus) alcedo]]* d'Orbigny, 1913
********* *[[Onthophagus (Hyalonthophagus) alcyon]]* Klug, 1855
********* *[[Onthophagus (Hyalonthophagus) alcyonides]]* d'Orbigny, 1913
********* *[[Onthophagus (Hyalonthophagus) hyalcyon]]* Palestrini & Giacone, 1989
********* *[[Onthophagus (Hyalonthophagus) mixtifrons]]* d'Orbigny, 1910
********* *[[Onthophagus (Hyalonthophagus) nigroviolaceus]]* d'Orbigny, 1902
********* *[[Onthophagus (Hyalonthophagus) pseudoalcyon]]* d'Orbigny, 1913
********* *[[Onthophagus (Hyalonthophagus) pseudovirens]]* d'Orbigny, 1913
********* *[[Onthophagus (Hyalonthophagus) virens]]* d'Orbigny, 1913
********* *[[Onthophagus (Hyalonthophagus) viridiceps]]* d'Orbigny, 1910

## Kilder

* Liste over artene
* Liste over artene 

## Eksterne lenker
* Bilde av ''Onthophagus alcyon''
*
Vekveselva

**Vekveselva** er en sideelv fra nord til Driva i Oppdal kommune i Trøndelag fylke.

## Beskrivelse
### Geografi
Elven er 12,8 km lang, drenerer et nedbørsfelt på 29,4 km² og har sitt utspring i Botnen sør for Brattskarven, 1 578 moh.. Vekveselva renner først 2,9 km med et fall på 6,5 % sørvestover. Videre flyter den i en stor bue mot sør, 4,4 km gjennom et slakt hellende fjellområde (3 %). På sin vei i dette området passerer den flere små tjern og myrområder og tar opp et større bekkesystem like nord for Kutjønna (1 150 moh.). Den eksterne tilførselen av vann ellers, er et titalls mindre bekker. 
Ned fjellsiden, gjennom et trangt dalføre, går Vekveselva i fosser og stryk til landskapet åpner seg i hoveddalføret Oppdal. Derfra er terrenget mindre dramatisk, men en del stryk forekommer. Vekveselva renner ut i Driva like ved Nåhølan ca. 6 km vest for veikrysset E6 – Rv70.

### Landskap
Vekveselva kommer fra Trollheimens østlige del, den minst dramatiske delen av fjellmassivet. Det høyereliggende landskapet rundt elven består av fjellområder vekslende mellom runde koller, åser og dalbotner hvor elven faller 300 m på 7 km. De siste 5,8 km er fallhøyden over 600 m.

## Referanser
Sverige under EM i friidrett 2012

Sverige deltok med 41 utøvere under EM i friidrett 2012 som ble arrangert 27. juni&ndash;1. juli 2012 i Helsingfors. Sverige tok tre medaljer under mesterskapet.

## Medaljer

## Resultater

### Menn

#### Løpsøvelser

#### Tekniske øvelser

#### Mangekamp

### Kvinner

#### Løpsøvelser

#### Tekniske øvelser

#### Mangekamp

## Eksterne lenker
* Svenska Friidrottsförbundet 
*
Totalstasjon

En **totalstasjon** eller **elektronisk takymeter** er et instrument som brukes til måling av avstand og vinkler. Totalstasjonen består av en teodolitt som måler vinkler og en innebygd, elektronisk avstandsmåler (Electronic Distance Meter - EDM). Instrumentet brukes fortrinnsvis til målinger i forbindelse med byggeprosjekter, i forbindelse med arkeologiske undersøkelser og til generell landmåling. Spesialtilpassede totalstasjoner kan også brukes til maskinstyring.
Mohamed Amsif

**Mohamed Amsif** (født 7. februar 1989) er en marokkansk fotballspiller som spiller for Fath Union Sport.

Under Sommer-OL 2012 i London deltok han for landet sitt der laget hans ble utslått i gruppespillet.

## Referanser


## Eksterne lenker
*
Guglielmo Nasi

**Guglielmo Ciro Nasi** (født 21. februar 1879 i Civitavecchia, død 21. september 1971 i Modena) var en italiensk general som kjempet i Italiensk Øst-Afrika under andre verdenskrig. Han hadde tidligere vært militærattaché i Paris i årene 1924-1928, og siden tjenestegjort i de italienske koloniene, først i Kyrenaika, og deretter i Øst-Afrika.

Under den andre italiensk-abessinske krig hadde han kommandoen over en av tre kolonner under Rodolfo Graziani på den sørlige fronten. De fleste av hans soldater var libyere.

Han var fungerende generalguvernør i de siste fire månedene i koloniens eksistens. Han hadde kommandoen over den gjenværende italienske styrkene under det avsluttende slaget om Gondar, og gikk deretter i krigsfangenskap i Kenya resten av krigen. Her hadde han ansvaret for  italienske krigsfanger.
Abdelaziz Barrada

**Abdelaziz Barrada** (1989–2024) var en franskfødt marokkansk fotballspiller som spilte blant annet for den franske Ligue 1-klubben Olympique Marseille. Han la opp etter 2020/2021-sesongen.

Under Sommer-OL 2012 i London deltok han for Marokko der de ble utslått i gruppespillet.

## Referanser


## Eksterne lenker
*
Yassine Bounou

**Yassine Bounou** også kalt **Bono** (født 5. april 1991) er en kanadiskfødt marokkansk fotballspiller som spiller for den saudiarabiske klubben .

## Landslaget
Under Sommer-OL 2012 i London deltok han for landet sitt der laget hans ble utslått i gruppespillet. 

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Annichen Sibbern Bøhn

**Annichen Sibbern Bøhn** (født 1905, død 1978) var en norsk strikkemønstersamler, designer og forfatter. Hun er mest kjent for sin innsamling av norske strikkemønstre, som i 1929 førte til utgivelsen av boken *Norske strikkemønstre*.

Hun jobbet ved Norsk folkemuseum da hun startet innsamlingen av mønstrene, og hennes samling av strikkemønstre la grunnlaget for det mangfoldet av strikkemønstre som er kjent i Norge i dag. Mønstrene hun samlet inn og som for først gang ble gjort tilgjengelig for offentligheten i *Norske strikkemønstre *var blant annet setesdalskofta og selbuvotten.

## Bibliografi
* *Norske strikkemønstre*, Gröndahl & Sön (1929)
*  (2. utgave 1933)
* *Norske strikkemønstre*, Gröndahl & Sön (utvidet utgave 1947)
* *Strikke Opskrifter*, Gröndahl & Sön (1931)
* *Nye Strikke Opskrifter*, Gröndahl & Sön (1932)
* , skrevet sammen med Inger Fleischer
* 
*  (sammen med Ina Øien)
* 
* *Ina og Ankas vevmønstre* (sammen med Ina Øien), Gröndahl & Sön (1947)
*  (sammen med Ina Øien)
* *Norwegian Knitting Designs*, Gröndahl & Sön (1954)

## Referanser
Inga Bolstad

**Inga Bolstad** (født i 1966) ble utnevnt til ny riksarkivar i juni 2014. Fra og med 1.&nbsp;januar 2026 ble stillingstittelen endret til nasjonalarkivar, i kraft av den nye arkivlova av 2025.

Da Bolstad i 2014 tiltrådte som riksarkivar kom hun fra Skatteetaten, der hun gjennom 14 år hadde hatt ulike topplederstillinger i Skatteetaten. Fra 2000 til 2007 var hun avdelingsdirektør i Skattedirektoratet, og fra 2007 var hun direktør for Skatteetatens IT- og servicepartner (SITS). I løpet av sin tid i Skatteetaten hadde hun blant annet ansvar for en større omorganiseringsprosess.

## Referanser


## Eksterne lenker
*
Hertug av Aosta

**Hertug av Aosta** er en italiensk adelstittel som vanligvis ble gitt til den regjerende monarken i Savoie og Kongedømmet Sardinias andre sønn. 

Fra midten av 1200-tallet opprettet den hohenstaufiske tysk-romersk keiseren Fredrik II hertugdømmet Aosta. og dette bar videre det savoiske våpenskjoldet fram til Italias samling i 1870. Hertugdømmets område forble en del av Savoie, bortsett fra årene med fransk okkupasjon i årene 1539&mdash;1563. 

Tittelen kan sammenlignes med den engelske hertug av York, den franske hertug av Orléans, den svenske hertug av Södermanland og den skotske hertug av Albany. Tittelen ble videreført av Amadeus av Savoie, den andre sønnen av Viktor Emmanuel II av Italia, og han ble den første av disse som første tittelen videre til sin sønn.
Wilmer Crisanto

**Wilmer Crisanto** (født 24. juni 1989) er en honduransk fotballspiller som spiller for fotballklubben CD Motagua.

Under Sommer-OL 2012 i London deltok han for landet sitt der laget hans ble utslått i kvartfinalen.

## Referanser


## Eksterne lenker
*
Arnold Peralta

**Arnold Fabián Peralta Sosa** (født 29. mars 1989 i La Ceiba, død 10. desember 2015 samme sted) var en honduransk fotballspiller som spilte for  fra 2013 til 2015.

Under Sommer-OL 2012 i London deltok han for landet sitt der laget ble utslått i kvartfinalen.

Peralta ble skutt og drept 10. desember 2015.

## Referanser


## Eksterne lenker
*
Heteroclitopus

***Heteroclitopus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende

## Utbredelse
Slekten er vidt utbredt i tropisk Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Onthophagini 
******* Slekten *Heteroclitopus* Péringuey, 1901
******** *[[Heteroclitopus annamariae]]* Branco, 1991
******** *[[Heteroclitopus collarti]]* Janssens, 1939
******** *[[Heteroclitopus ferreirae]]* Branco, 1991
******** *[[Heteroclitopus foveatus]]* Boucomont, 1923
******** *[[Heteroclitopus foveolatus]]* Branco & Josso, 2007
******** *[[Heteroclitopus freyi]]* Ferreira, 1969
******** *[[Heteroclitopus herteli]]* Ferreira, 1969
******** *[[Heteroclitopus remipes]]* Péringuey, 1901
******** *[[Heteroclitopus schulzei]]* Branco, 1991
******** *[[Heteroclitopus simonettai]]* Branco, 1991

## Eksterne lenker
*
Maker Faire

**Maker Faire** (norsk: skaperfestival) er en oppfinnerfestival som arrangeres av Maker Media, Inc. Selskapet publiserer også magasinet **. Hensikten med festivalen er å feire gjør-det-selv-bevegelsen innenfor kunst, håndverk, teknologi og vitenskap. På festivalen er det både kurs, foredrag, workshops og utstillinger, der man kan stille ut det man selv har laget – og vise hva man har lært under festivalen. 

Maker Faire ble første gang arrangert i San Mateo, California i 2006, mindre enn et år etter lanseringen av tidsskriftet *Make:*. Senere er festivalen blitt arrangert i Texas, Detroit, New York, Newcastle, Barcelona, Hannover og flere andre byer i både USA og Europa.

I 2016 ble den arrangert på over 150 steder rundt i verden, blant annet i regi av president Barak Obama i Det hvite hus, *White House Maker Faire*. Festivalen i New York kalles ofte *World Maker Faire*.

I tillegg arrangeres flere mindre, uavhengige Maker Faires over hele verden, på lisens fra Maker Media.

I Norge ble festivalen første gang arrangert  i 2013, som «Oslo Mini Maker Faire». Den ble også arrangert samme sted i 2014. 

I 2016 gikk Deichmanske bibliotek, Norsk Teknisk Museum, Lær Kidsa Koding og Norway Makers sammen om å utvikle et norsk festivalkonsept. Festivalen fikk navnet *[[Oslo Skaperfestival]]*. En av målsetningene er at festivalen skal kunne spre seg rundt i Norge.

*Trondheim Maker Faire* ble første gang avholdt på Torvet 29–30. august 2014, med mer enn 10&nbsp;000 deltakere og 60 utstillere, og er senere arrangert årlig.  

*Telemark Mini Maker Faire* ble arrangert i Kviteseid 18. juni 2016 i forbindelse med Victoriafestivalen, med blant annet potetkanonkonkurranse.

## Referanser


## Eksterne lenker
* 
* Film fra Oslo Mini Maker Faire (norsk) (Besøkt 24. august 2017)
* Film fra Trondheim Maker Faire 2014 (norsk) (Besøkt 24. august 2017)
Cassolus

***Cassolus*** er en slekt av biller som hører til familien skarabider (Scarabaeidae) i gruppen skarabider (Scarabaeoidea).

## Utseende

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Onthophagini 
******* Slekten *Cassolus* Sharp, 1875
******** *[[Cassolus fukiensis]]* Balthasar, 1960
******** *[[Cassolus gotoi]]* Masumoto, 1986
******** *[[Cassolus humeralis]]* Arrow, 1907
******** *[[Cassolus javanus]]* Boucomont, 1914
******** *[[Cassolus minutus]]* Boucomont, 1914
******** *[[Cassolus nudus]]* Sharp, 1875
******** *[[Cassolus peninsularis]]* Arrow, 1907
******** *[[Cassolus pongchaii]]* Masumoto, 1989
******** *[[Cassolus sumatranus]]* Lansberge, 1885

## Eksterne lenker
*
Timm Klose

**Timm Klose** (født 9. mai 1988) er en tyskfødt sveitsisk fotballspiller som fra den 31. januar 2023 er klubbløs.

Han gikk fra VfL Wolfsburg 1. februar 2016.

Under Sommer-OL 2012 i London deltok han for landet sitt der laget hans ble utslått i gruppespillet.

## Referanser


## Eksterne lenker
*
Takahiro Ogihara

**Takahiro Ogihara** (født 5. oktober 1991) er en japansk fotballspiller som spiller for fotballklubben Cerezo Osaka.

Under Sommer-OL 2012 i London deltok han for landet sitt der laget hans ble nummer 4.

## Referanser


## Eksterne lenker
*
Marie Louise Coleiro Preca

**Marie Louise Coleiro Preca** (født 7. desember 1958 i Qormi) er en maltesisk politiker. Hun var president på Malta fra 4. april 2014 til 4. april 2019. Hun ble etterfulgt av i presidentembetet av George Vella.

Coleiro Preca har bachelorgrad i internasjonale studier og er utdannet notar ved University of Malta. Hun har vært aktiv i Partit Laburista, der hun var generalsekretær mellom 1982 og 1991. Fra 1998 til hun ble valgt til president var hun medlem av parlamentet. I 2013 ble Coleiro Preca minister for familiesaker og sosial solidaritet. Coleiro Preca ble innsatt i presidentembetet den 4. april 2014. Den 4. april 2019 ble hun etterfulgt av George Vella.

## Referanser


## Eksterne lenker
* 
* 
*
Craig Dawson

**Craig Dawson** (født 1990) er en engelsk fotballspiller som per september 2025 er klubbløs.

Under Sommer-OL 2012 i London deltok han for Storbritannia der laget hans ble utslått i kvartfinalen.

## Referanser


## Eksterne lenker
*
Rodrigo Moreno Machado

**Rodrigo Moreno Machado** (født 6. mars 1991) er en brasilianskfødt spansk fotballspiller som spiller for den qatarske klubben .

Hans far er den tidligere brasilianske fotballspilleren Adalberto.

Den 25. august 2020 ble Leeds enige med Valencia om en overgang for Rodrigo Moreno Machado. 29. august 2020 skrev han under en fireårskontrakt med Leeds.

## Landslaget
Under Sommer-OL 2012 i London deltok han for landet sitt der laget hans ble utslått i gruppespillet. 

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Alberto Botía

**Alberto Tomás Botía Rabasco** (født 27. januar 1989) er en spansk fotballspiller som spiller for den saudiarabiske fotballklubben Al-Wehda Club (Mekka).

Under Sommer-OL 2012 i London deltok han for landet sitt der laget hans ble utslått i gruppespillet.

## Referanser


## Eksterne lenker
*
Andréia Suntaque

**Andréia Suntaque** (født 14. september 1977) er en brasiliansk fotballspiller som spiller for fotballklubben Santos FC.

Under Sommer-OL 2012 i London deltok hun for landet sitt der laget hennes ble utslått i kvartfinalen.

## Referanser


## Eksterne lenker
*
Rosana dos Santos Augusto

**Rosana dos Santos Augusto** (født 7. juni 1982) er en brasiliansk fotballspiller som har spilt i Norge.

Allerede i 2003 var hun (sammen med 17-årige Marta Vieira da Silva) i kontakt med Idrettsforeningen Fløya, uten at det ble kontrakt. Hun hadde akkurat scoret mot Norge som tapte 1–4 mot Brasil i VM i fotball for kvinner 2003.

Hun spilte i hjemlandet (mest i hjembyen São Paulo) før hun var i Olympique lyonnais 2011–12. Sammen med 21 år gamle Débora Cristiane de Oliveira gikk hun til Avaldsnes IL sommeren 2013. Hun skåret 9 mål på 38 kamper før hun sluttet i desember 2014. Neste stopp ble *Houston Dash*(ingen kamper spilt) før hun ble hentet tilbake og spilte Toppserien 2015 (14 kamper, 2 mål).

Fra 2016 spilte hun for Paris Saint-Germain Féminines. Frem til juni 2017 var hun ansatt i North Carolina Courage (tidligere Western New York Flash).

Rosana har deltatt og fått medaljer i fire OL fra 2000 til 2012.
## Referanser


## Eksterne lenker
*
Liv Sandven

**Liv Sandven** (født 18. mai 1946 i Fana) er en norsk tidligere lærer, rektor og politiker (KrF).

Hun vokste opp på slektsgården Sandven i Fana ved Bergen. Hun giftet seg i 1969 med professor i petroleumsteknologi og statssekretær Arild Rødland, som hun har barn med, men ekteskapet ble oppløst. Etter gymnaset utdannet hun seg til adjunkt ved Kristiansand lærerskole. Etter endt utdannelse i slutten av 1960-årene flyttet hun til Trøndelag. Hun var lærer i Verdal og på Støren før hun underviste ved flere skoler i Trondheim. Hun var blant annet undervisningsinspektør og rektor ved Nyborg skole på Byåsen. Etter tiden som politiker har hun vært rektor ved undervisningstilbudet ved St. Olavs hospital.

I sin ungdom var hun aktiv i Norges KFUK-KFUM i Bergen. Hun begynte å engasjere seg politisk i Kristelig Folkeparti i slutten av 1970-årene. Sandven var medlem av Trondheim bystyre 1992–2003, varaordfører 1995–2003 og fungerende ordfører i Anne Kathrine Slungårds permisjon 2001–2002. Sandven ble ikke renominert til bystyret for Kristelig Folkeparti i 2002.

## Referanser


## Eksterne lenker
*
Soul Deep

***Soul Deep*** kan sikte til:

* *[[Soul Deep (film)]]*, film fra 2001
* *[[Soul Deep (Noora Noor)]]*, et album fra 2009
* *[[Soul Deep (Jimmy Barnes)]]*, et album fra 1991
* «Soul Deep (sang)», en sang fra 1969
Presidenten for Det europeiske råd

**Presidenten for Det europeiske råd** leder arbeidet til Det europeiske råd, EUs organ for stats- og regjeringssjefer. Presidenten velges av Det europeiske råd for en periode på to og et halv år. President er fra 1. desember 2019 til 1. desember 2024 Charles Michel. 

## Historie
Vervet som president for Det europeiske råd ble innført ved Lisboa-traktaten i 2009. Tidligere hadde embetet som leder av Det europeiske råd vært uoffisielt, for øvrig på samme måte som Det europeiske råd selv var uoffisielt ved opprettelsen i 1975. Det personlige ledervervet ble utøvet av stats- og regjeringssjefen i den medlemsstat som på det aktuelle tidspunkt hadde ledelsen («formannskapet») av Det europeiske råd. Oppgaven med å lede Det europeiske råd skiftet mellom medlemsstatene hvert halve år.

Den tidligere belgiske statsminister Herman Van Rompuy ble i 2009 valgt som den første president, og han gikk inn i vervet da Lisboa-traktaten trådte i kraft 1. desember 2009. Van Rompuys opprinnelige periode strakk seg til 31. mai 2012, men hans periode ble senere forlenget med en ny periode til 30. november 2014. Van Rompuy satt som president frem til 1. desember 2014, da den tidligere polske statsministeren Donald Tusk overtok. Tusk ble 9. mars 2017 gjenvalgt for en ny periode, fra 1. juni 2017 til 30. november 2019. Vedtaket ble gjort mot hans hjemland Polens stemme.

Portugals tidligere statsminister António Costa ble 9. juli 2024 valgt som ny president med tiltredelse 1. desember 2024.

## Presidenter

## Valgperiode og oppgaver
Presidenten for Det europeiske råd velges for to og et halvt år, med mulighet for gjenvalg en gang.

Presidenten skal lede Det europeiske råd og gi det fremdrift. Hen skal i dette arbeidet samarbeide med presidenten for Europakommisjonen og Rådet for Den europeiske union. Videre skal presidenten arbeide for å oppnå sammenhold og konsensus i Det europeiske råd. Etter hvert møte i Det europeiske råd skal presidenten avgi rapport til Europaparlamentet.

Så langt det ikke kommer i konflikt med arbeidsoppgavene til Unionens høye representant for utenriks- og sikkerhetspolitikk skal presidenten også representere unionen utad i spørsmål knyttet til den felles utenriks- og sikkerhetspolitikk.

## Referanser

## Eksterne lenker
*
Tal-Pietà

**Tal-Pietà**, også kjent som **Pietà** er en by på ca.  innbyggere som ligger like utenfor Valletta på Malta.

Byen består av den gamle landsbyen Pietà og den nyere øvre bosettingen i Guardamangia.

Området som i dag er Pietà ble brukt som leirområde for osmanene under den store beleiringen av Malta i 1565. Området ble bosatt fra 1570 som følge av oppføringen av Valletta. Etter et pestutbrudd ble det anlagt et stort gravsted i området og i 1612 ble det opprørt et kapell viet til Vår Frue av Smerter, *La Pietà* på italiensk, som landsbyen fikk navn etter. Det ble anlagt en kolera-gravplass på attenhundretallet og en militiær gravlund under første verdenskrig.

På begynnelsen og midten av 1930-årene oppførte britene St. Luke's Hospital i området kalt Guardamangia som nasjonalsykehus for Malta. Dette var i funksjon til 2008  da det ble avløst av Mater Dei Hospital i Msida.

Byen har også en katolsk skole for gutter, St Augustine's College, som blir drevet av Augustinerordenen. Denne skolen lå tidligere i Valletta.

Per 31. mars 2014 var det registrerte folketallet i Tal-Pietà 4 053.

## Referanser


## Eksterne lenker
*
Christine Manie

**Christine Manie** (født 4. mai 1984) er en kamerunsk fotballspiller. i Sommer-OL 2012 i London deltok hun for landet sitt der laget hennes ble utslått i gruppespillet.

## Referanser


## Eksterne lenker
*
Njoya Nkout

**Ajara Nchout Njoya** (født 1993) er en kamerunsk fotballspiller som spiller for Inter. Hun har tidligere spilt i Norge for Sandviken og Vålerenga.

Under Sommer-OL 2012 i London deltok hun for Kamerun. Hun har vært proff-spiller i Russland, USA, Sverige, Norge, Spania og Italia. 

Hun spilte for Sundsvalls DFF 2016–2017, før hun gikk til Sandviken i Toppserien før 2018-sesongen.

I februar 2019 signerte hun for Vålerenga. For Vålerenga skåret hun et hat trick på 11 minutter, som brakte laget til finalen i NM i fotball for kvinner 2019. I 2019 og 2020-sesongen var hun toppscorer i Vålerenga med ti mål. Hun ble både serie- og cupmester med Vålerenga i 2020.

I januar 2021 ble det kjent at hun gikk fra Vålerenga til spanske Atlético Madrid. I oktober 2021 kunngjorde Inter at Njoya hadde signert for klubben.

Under VM i fotball for kvinner 2019 scoret hun to mål mot New Zealand som brakte de til 8-delsfinale, og Nkout ble nominert til FIFA Puskás Award.
## Referanser


## Eksterne lenker
*